1995ರಲ್ಲಿ ಕಿಡ್‌ಮನ್‌ರ ಎರಡನೆಯ ಟೂ ಡೈ ಫಾರ್ ಎಂಬ ವಿಡಂಬನಾತ್ಮಕ ಹಾಸ್ಯ ಚಿತ್ರದಲ್ಲಿನ ಅಭಿನಯಕ್ಕಾಗಿ ವಿಮರ್ಶಾತ್ಮಕ ಪ್ರಶಂಸೆಗೆ ಪಾತ್ರರಾದರು. ಅದರಲ್ಲಿನ ಕೊಲೆಗಾರ ವರದಿಗಾರ್ತಿ ಸುಜೆನ್‌ ಸ್ಟೊನ್ ಮರೆಟ್ಟೊ ಪಾತ್ರಕ್ಕಾಗಿ ದಿ ಗೋಲ್ಡನ್ ಗ್ಲೋಬ್ ಪ್ರಶಸ್ತಿ ಮತ್ತು ಇತರ ಐದು ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ಗಳಿಸಿದರು. 1998ರಲ್ಲಿ ಸಂಡ್ರಾ ಬುಲಾಕ್ ಜೊತೆಗೆ ಪ್ರಾಕ್ಟೀಕಲ್ ಮ್ಯಾಜಿಕ್ ಚಿತ್ರದಲ್ಲಿ ಮತ್ತು ಲಂಡನ್‌ನ ರಂಗಭೂಮಿಯಲ್ಲಿ ಪ್ರದರ್ಶನಗೊಂಡ ದಿ ಬ್ಲೂ ರೂಂ ನಾಟಕದಲ್ಲೂ ಕಾಣಿಸಿಕೊಂಡರು. 1999ರಲ್ಲಿ ಸ್ಟಾನ್ಲಿ ಕುಬ್ರಿಕ್‌ರವರ ಕೊನೆಯ ಚಿತ್ರ ಐಸ್ ವೈಡ್ ಶಟ್‌ ನಲ್ಲಿ ದಂಪತಿಗಳಾದ ಕಿಡ್‌ಮನ್ ಮತ್ತು ಕ್ರೂಸ್ ಅಭಿನಯಿಸಿದರು. ಈ ಚಿತ್ರದ ಪ್ರದರ್ಶನಕ್ಕೆ ಉತ್ತಮ ಪ್ರತಿಕ್ರಿಯೆ ಸಿಕ್ಕಿತು ಆದರೆ ಇದರಲ್ಲಿನ ಮುಚ್ಚು ಮರೆಯಿಲ್ಲದ ಸೆಕ್ಸ್ ದೃಶ್ಯಗಳಿಂದ ಸೆನ್ಸಾರ್‌ನಲ್ಲಿ ವಿವಾದಕ್ಕೊಳಗಾಯಿತು.